François Heldenstein (1749-1824)

De François Heldenstein, gebuer de 27. Oktober 1749 zu Iechternach, an do gestuerwen den 30. Juli 1824, war e lëtzebuergeschen Apdikter a Gemengepolitiker.Liste des maires respectivement bourgmestres de la ville d'Echternach. Archives de la Ville d'Echternach.

Hie war de Fils vum Jean Georges Heldenstein a vun der Marie Elisabeth Koch. Hien huet sech den 31. Januar 1785 an der Stad Lëtzebuerg mat der Marguerite Seyler bestuetKugener, H., 2005. Die zivilen und militärischen Ärzte und Apotheker im Großherzogtum Luxemburg. Band 2/3 (H-R). Luxemburg, S. 690.. Seng Nominatioun als Apdikter hat hie 1783 krittLiez, N., 1886. Dictionnaire avec des notices biographiques de tous les membres du corps médical luxembourgeois pendant le XIXe siècle. Luxembourg, Impr. Vve M. Bourger-Blum, S. 59.. Hie gëllt als de Grënner vun der Iechternacher Pharmacie du Lion (Löwen-Apotheke)Toelle, A., 1920. Kurze Geschichte des Apothekerwesens im Großherzogtum Luxemburg. Luxemburg, V. Buck, S. 8.. Hien ass 1824 um Klenge Maart, Nr. 80, verscheet. Seng Apdikt gouf 1827 vu sengen Ierwe sengem Eedem, dem Jean-Pierre Brimmeyr, dee mat senger Duechter Lambertine Constance Jeanne bestuet war, iwwerdroen.
Hie war Member vum Iechternacher Gemengerot a Buergermeeschter vun Iechternach vum 5. Mee 1799Datum vun der Nominatioun laut der Liste des maires respectivement bourgmestres de la ville d'Echternach. Archives de la Ville d'Echternach. bis den 21. August 1800.

Am Gebuertsregëster war hien als Höldensteiner opgeschriwwe ginn.

Hie war de Papp vum Stater Apdikter a Buergermeeschter Jean-Pierre David Heldenstein.

Kategorie:Gebuer 1749
Kategorie:Buergermeeschtere vun Iechternach
Kategorie:Lëtzebuergesch Apdikter
Kategorie:Gestuerwen 1824